laion/Wikipedia-Exotic huggingface dataset:
יעקב שאול

רבי יעקב שאול (נפטר בכ"ט בסיון ה'תקי"ט; 1759) היה דיין, מרבני אזמיר ומחבר ספר קול יעקב. נולד באזמיר לרבי חנניה. למד את תורתו מפי רבי יצחק הכהן רפפורט, מחבר ספר בתי כהונה אותו הוא מכנה:”מרן מלכא מורי הרב הגדול הכהן הגדול זצו"קל” (קול יעקב, דף צ"א עמוד א'). שמע תורה מפי המקובל רבי ישראל בנימין רבי יצחק נוניס בילמונטי, מחבר ספר שער המלך כותב עליו: אשרי מי שעמלו בתורה...כל העם עונים אחר מקודש מקודש קידושין דאורייתא...האדם הגדול הרב הכולל יעקב בחר לו יה...דנהירין ליה שבילי דתלמודא כשבילי נהר דעא...רב גובריה ורב חיליה לאורייתא. דיינא בארעא... — רבי יצחק נוניס בילמונטי, הקדמה לספר קול יעקב התכתב עם חכמי דורו, וביניהם רבי דוד בן רפאל מילדולה מאמסטרדם הסכים יחד עם הרב אברהם אבן עזרא על ספר אורים גדולים בשנת התקי"ח. נפטר בכ"ט בסיון ה'תקי"ט (1759) ונקבר באזמיר. קול יעקב (אזמיר תק"ך) - שלושים וארבעה דרושים, פירושי הלכות על הש"ס ועל לשונות הרמב"ם ושו"ת. רבי יצחק נוניס השתדל בהוצאת הספר והגיה אותו, וחתנו של המחבר, רבי משה שאול הביא את הספר לדפוס. יצא בדפוס צילום על ידי מכון אוצרות גאוני ספרד באשדוד תשנ"ז בשני חלקים. בסוף הספר נדפסו חידושיו של אחיו, רבי גרשון שאול. רבי יעקב שאול, ‏קול יעקב, באתר הספרייה הממלכתית של רוסיה קול יעקב, באתר היברובוקס יעקב שאול מאיזמיר, דף שער בספרייה הלאומית קול יעקב דף צ"ד עמוד ב' קול יעקב, חלק השו"ת, שאלה א' ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
FreeTV

FreeTV (בעברית: פרי טיוי) הוא שירות טלוויזיה בישראל בטכנולוגיית ה-OTT של קבוצות התקשורת שידורי קשת ו-RGE, שנכנס לפעילות מסחרית ב-5 ביוני 2023. ביוני 2022 קיבל השירות את אישורה של הרשות השנייה לטלוויזיה ולרדיו, תחת מספר הסתייגויות. בספטמבר 2025 צפויות הרשות השנייה ורשות התחרות לבחון מחדש את פעילות השירות. במסגרת האישור נקבע שהשירות יחויב לשדר את ערוצי הברודקאסט כאן 11, קשת 12 (השייך לשידורי קשת, מבעלי המיזם), רשת 13, עכשיו 14, וערוץ 9. בראיון שפורסם עם מנכ"ל המיזם, יעקב נדבורני, באפריל 2022, הוא אישר כי המיזם עובד על הפקת תוכנית תחקירים חדשה, וכן כי בכוונת השירות לבצע הפקות מקור נוספות. נדבורני גם הצהיר כי לחברה לא יהיו טכנאים שיבצעו התקנה פיזית של ממירים בבית הלקוח, וכי החברה כלל לא תמכור או תשכיר ממירים. זאת, בניגוד לארבעת ספקי הטלוויזיה הקיימים כיום, שכולם מציעים מכירה או השכרה של ממירים ללקוחותיהם (אך מאפשרים גם התחברות ללא ממיר). בשלב ההשקה מחירי השירות נמוכים מהותית מהשירותים האחרים – כחצי משירותי ה-OTT הישראליים האחרים וכשמינית עד עשירית משירותי הכבלים והלווין ואף בהבטחה למחיר קבוע "לכל החיים" – אך עם זאת, התוכן שלהם עדיין דל יחסית בתכני חו"ל חדשים בשל התבססותו באופן משמעותי על שידורי העבר של החברות השותפות בשירות, שידורי קשת וערוץ 5. פעילות הטלוויזיה באינטרנט של החברות המתחרות סלקום ופרטנר אינה רווחית אך ייתכן שכניסתו של מוצר לואו קוסט נוסף לזירה יאלץ אותן להוריד את מחירי המנוי שלהן גם כן. עם תחילת השידורים, הייתה אמורה FreeTV להעלות גרסה ישראלית לתוכנית הריאליטי "Love Island" שתצולם ותשודר במקביל. עם השקת השירות, חברת HOT הערימה קשיים משפטיים בטענה לפגיעה מהותית לתחרותיות בשוק התקשורת הישראלי. בעוד התביעה נדחתה על הסף, צילומי הסדרה החלו כמתוכנן אולם שידורה נדחה. שבועות ספורים לאחר השקת השירות, נודע כי חברת RGE, אחת השותפות במיזם, שוקלת את המשך דרכה. RGE, מפעילת ערוצי הספורט 5, היא זכיינית שידורי ספורט בינלאומיים המוכרת את השידורים במגוון פלטפורמות. ההפצה של אותם שידורים באמצעות FreeTV גורם לה לניגודי אינטרסים מסחריים, בשל העלויות הנמוכות של דמי המינוי ב-FreeTV. החברה התחילה לשדר יותר סוגי תכנים באיכות של 4K. נכון ל-10 ביולי 2024, על פי ההערכות, שירות הטלוויזיה של החברה מונה כ-100 אלף לקוחות . אתר האינטרנט הרשמי של FreeTV 🌐 קבוצת התמיכה והעדכונים בפייסבוק גד פרץ, ‏מועצת הרשות השנייה העניקה אור ירוק לחברת הסטרימינג של קשת, באתר גלובס, 22 ביוני 2022 גד פרץ, ‏לקראת מפץ בשוק הטלוויזיה? הכירו את מנכ"ל חברת הסטרימינג החדשה שמבטיח מהפכה, באתר גלובס, 1 באפריל 2022 טרבלסי, נבו (2023-06-05). "מנוי ב-30 שקל לחודש לכל החיים: פרטי מיזם הטלוויזיה החדש נחשפים". Globes. נבדק ב-2023-06-21. יצליחו לבצע מהפכת מחירים? כל מה שצריך לדעת על FREE TV | ישראל היום, באתר www.israelhayom.co.il, ‏2023-06-06 "קשת השיקה את freeTV ב-40 שקל בחודש – ועשויה להוריד את מחירי המתחרות". TheMarker. נבדק ב-2023-06-21. בג"ץ דחה את עתירת HOT נגד מיזם freeTV של קשת | כלכליסט, באתר calcalist, ‏2023-07-04 הערכה בענף: קשת ו-RGE בדרך לפרידה במיזם freetv. ומה הקשר למשפחת אדלסון? - וואלה! ברנז'ה, באתר וואלה!, ‏2023-07-19 טרבלסי, נבו (2024-07-10). "האינטרס של פרטנר, הרווח של yes: השת"פ שמטלטל את הטלוויזיה". Globes. נבדק ב-2024-07-10.
סימפלקס אורתוסכמטי

בגאומטריה, סימפלקס אורתוסכמטי הוא סוג של סימפלקס. הוא מוגדר על ידי סדרה של צלעות ( v 0 v 1 ) , ( v 1 v 2 ) , … , ( v d − 1 v d ) {\displaystyle (v_{0}v_{1}),(v_{1}v_{2}),\dots ,(v_{d-1}v_{d})\,} , אשר כל שתי צלעות בה ניצבות זו לזו. סימפלקסים אלו נחקרו על ידי לודוויג שלפלי, אשר כינה אותם "אורתוסכמות" (orthoschemes) וחישב את נפחם במרחב אוקלידי, היפרבולי וכדורי. מאוחר יותר, הרולד סקוט מקדונלד קוקסטר כינה אותם "אורתוסכמות שלפלי". כל הפאות מממד 2 הן משולשים ישרי זווית. כל הפאות המוכללות של סימפלקס אורתוסכמטי d-ממדי הן סימפלקסים אורתוסכמטיים (d-1)-ממדיים. נקודת האמצע של הצלע הארוכה ביותר היא מרכז הכדור החוסם. המקרה שבו | v 0 v 1 | = | v 1 v 2 | = ⋯ = | v d − 1 v d | {\displaystyle |v_{0}v_{1}|=|v_{1}v_{2}|=\cdots =|v_{d-1}v_{d}|} מכונה ארבעון היל מוכלל. כל היפרקוביה במרחב d-ממדי ניתנת לפירוק ל-!d סימפלקסים אורתוסכמטיים חופפים. פירוק דומה לאותו מספר של אורתוסכמות תקף באופן כללי יותר לכל היפרתיבה אבל במקרה זה האורתוסכמות לא חייבות להיות חופפות. כל אורתוסכמה ניתנת לפירוק לשלוש אורתוסכמות קטנות יותר. במרחבים היפרבוליים וכדוריים תלת-ממדיים, נפח האורתוסכמות ניתן לביטוי באמצעות פונקציית לובצ'בסקי, או באמצעות דילוגריתמים. מתוך ( d + 1 2 ) {\displaystyle {\tbinom {d+1}{2}}} הזוויות הדיהדרליות התואמות לצלעות של סימפלקס אורתוסכמטי, בדיוק d {\displaystyle d} הן זוויות חדות; ( d 2 ) {\displaystyle {\tbinom {d}{2}}} הזוויות הדיהדרליות הנותרות הן זוויות ישרות. הוגו הדוויגר שיער ב-1956 שכל סימפלקס ניתן לפירוק למספר סופי של סימפלקסים אורתוסכמטיים. ההשערה הוכחה בעבור מרחבים בעלי חמישה ממדים או פחות, אבל עודנה פתוחה בממדים גבוהים יותר. סימפלקס נוסחת שלפלי
מונסון (שיר)

"מונסון" הוא שיר משנת 2001 שכתב מיכה שטרית והלחינו ברי סחרוף וחיים לרוז. את השיר ביצע סחרוף והוא נכלל באלבומו החמישי "האחר". השיר נחשב ללהיט היחיד שיצא מהאלבום והוא אחד מהשירים הבולטים של סחרוף. "מונסון" היה לשיר היחיד מהאלבום שיצא כסינגל. על אף שהשיר נקרא "מונסון", המילה לא מוזכרת בשיר כלל. הלחן של "מונסון" נכתב על ידי סחרוף וחיים לרוז, על בסיס דגימה מיצירה בשם "Naghm Fe Hayati" של פריד אל-אטרש. דורון קורן סקר את השיר וכתב: בבית הראשון הגבר הוא זה שבא והלך, שאולי הרחיק לכת בקשר ("אולי הלכתי רחוק") אבל שלא ידע לאהוב אותה מקרוב ("הו כמה ידעתי למות בעדךְ וכמה / לא ידעתי לחיות בעדךְ", כתב דוד אבידן בשיר "סיפור אהבים"). בבית השני זו דווקא היא שבאה והלכה ואולי בעצם היא זו שלא היתה שם כדי לאהוב. אולי זה הוא, אולי זו היא, היה כאן מין שבר ענן ושבר חלום וקשיים באהבה פשוטה. מבקר המוזיקה יוסי חרסונסקי נתן לשיר דירוג של 5 כוכבים וכתב: "מונסון" הוא מהשירים האולטימטיביים שנוצרו ברוק בישראל – בכל מרכיב. תשמיעו לי אותן מאה פעמים, ועוצמתו לא תדעך. מרכיבי המילים-לחן-עיבוד יצרו שיר אחד ויחיד, דרמה שלא היה שלמה ללא הטון האפל-מריר של ברי סחרוף, המצביע על הבנה מאוד עמוקה של המילים ועל היכולת לטעון אותן הכי קרוב לעצמו. דורון קורן כתב על השיר: הקול הגורלי של סחרוף, הגיטרה הצובטת ומילות האהבה המרות-מהורהרות יוצרים את הקסם של השיר הפשוט הזה, שכתב מיכה שטרית והלחין סחרוף עם חיים לרוז. שם השיר, "מונסון", אינו מופיע בטקסט עצמו אבל מפרש אותו: זו היתה אהבה סוחפת שבאה, שטפה והסתלקה כמו גשם פתאומי. "תני לרגע שיחלוף / העבר עוד לפנינו", שר סחרוף בהיפוך של האמירה המקובלת - כי לא העתיד לפניהם אלא הניסיון להבין מה בעצם קרה ביניהם. על זה נשרוף זמן ואת זה נשרוף. השיר זכה לביצוע של אמנים שונים, בהם ארקדי דוכין ואור טרגן. בנוסף, ברי סחרוף ביצע את השיר גם עם אמנים כדוגמת יהודה פוליקר, משינה, מוש בן ארי, מיכה שטרית, שי צברי ודודו טסה. סרטון השיר "מונסון" באתר יוטיוב מילות השיר "מונסון" באתר שירונט "הייתה תחושת ייאוש": ברי סחרוף על האינתיפאדה השנייה ואיך השפיעה על היצירה, באתר כאן-תאגיד השידור הישראלי נדב מנוחין‏, ברי סחרוף: סיפורו של האלבום "האחר" במלאת עשור לצאתו, באתר וואלה, 30 בדצמבר 2011 דורון קורן, כשהאהבה שטפה את ברי סחרוף כמו מונסון, באתר הארץ, 9 בנובמבר 2017 ברי סחרוף, מונסון, באתר yosmusic.com, ‏2018-08-15 המצעד השבועי של רשת ג' מתאריך 23 בדצמבר 2001, באתר "פזמונט" המצעד השנתי תשס"ב (2002), באתר "פזמונט" מילים לשיר מונסון - ארקדי דוכין, באתר שירונט מילים לשיר מונסון - אור טרגן, באתר שירונט יהודה פוליקר וברי סחרוף – מונסון (מתוך אירוע לקהילת בוגרי אוניברסיטת תל אביב), נבדק ב-2022-07-11 מילים לשיר מונסון - מוש בן ארי, באתר שירונט שי שיר, ברי סחרוף ודודו טסה - מופע אגדות הרוק, בבלוג של יובל אראל, מגזין מוזיקה ותרבות, 7 במרץ 2022
פגמטיט

פגמטיט (מיוונית פֶּגמָה – מְהוּדָק) הוא סלע יסוד בעל גבישים גדולים במיוחד (מ-20 מילימטר ומעלה). סלעים מסוג זה מכונים סלעים פגמטיטיים. רוב הפגמטיטים בנויים מגרניט המכיל קוורץ, פצלת השדה ונציץ. לפגמטיטים יש ערך כלכלי משום שלעיתים קרובות הם מכילים יסודות ואבני חן נדירים כדוגמת האקוומרין, טורמלין, טופז, פלואוריט ואפטיט, לעיתים קרובות יחד עם מינרלי בדיל וטונגסטן. נתגלו פגמטיטים שבהם גבישים בגודל של יותר מ-10 מטר. כך למשל נתגלו פגמטיטים בגבעות השחורות של דרום דקוטה שבהם גבישים (של בריל ומינרלים אחרים) בגודל של 13 מטר. עם זאת, בממוצע רוב הפגמטיטים מכילים גבישים בגדלים שבין 8 ל-10 סנטימטר. כך למשל, באזור אילת יש פגמטיטים המכילים מעט בריליום וליתיום שגודל הגבישים שלהם הוא כמה סנטימטרים בלבד. סלעים פגמטיטיים לדוגמה הם פגמטיט גרניטי, פגמטיט גרניטי-בורוני, פגמטיט ליתיום, פגמטיט ליתיום-בורוני. הוצרות פגמטיטים אינה מחוורת דיה ויש תאוריות שונות לגבי תהליך היווצרותם. במדינת ישראל יש פגמטיטים בהרי אילת המתוארכים לתקופת הפרקמבריון לפני כ- 630 Ma. פגמטיטים נוצרים ממאגמה שמתקררת במהירות, לעיתים בטווח של ימים. לרוב, תהליך יצירת הפגמטיט מתחיל כשדייק או סיל חודרים לתוך סלע קר בהרבה מהם מבלי שהם נחשפים לפני השטח. מסיבות שטרם הובהרו, סלע זה מסוגל לגדל גבישים גדולים למרות התקררותו המהירה יחסית. קיימת השערה שהצמיגות הנמוכה של המאגמה בשלב זה מאפשרת תנועה טובה של יונים. ייתכן ומעורבת בתהליך פעולת מים. פעולת המים גורמת כנראה גם לריכוז היסודות הנדירים בפגמטיטים. צורת וגודל הפגמטיטים משתנה מגופים שטוחים שקצותיהם ישרים למסה דמוית פקעת או חסרת צורה. גודל הפגמטיטים יכול לנוע מעובי של מטר אחד ואורך של מספר מטרים ועד עובי של 700 מטר ואורך של 3 קילומטרים. פגמטיטים נוטים להתפתח בעורקים וברצועות עבות בתוך סלעי גרניט. למעשה, רובם נוצרים כמחדרים גרניטיים לתוך סלעי גרניט קיימים בתצורה הקרויה דייק פגמטיטי. פגמטיטים מצויים גם בכיסים המכילים גבישים מפותחים יפהפיים. דבר זה קורה משום שהגבישים חופשיים להתפתח בחלל הריק של הכיס מבלי שמופעל עליהם לחץ. פגמטיטים מצויים בכל היבשות בעיקר בשלשלות הרים. הפגמטיטים הנפוצים ביותר הם מתקופת הפרקמבריון (כלומר הם בני 2.8 מיליארד עד מיליארד שנים), למשל בקנדה ברוסיה ובגרינלנד, אבל קיימים גם פגמטיטים "צעירים" שנוצרו לפני 20 עד 5 מיליון שנים, למשל בהימלאיה. מדיה וקבצים בנושא פגמטיט בוויקישיתוף Pegmatopia: David London, School of Geology & Geophysics, University of Oklahoma Pegmatite פגמטיט, באתר אנציקלופדיה בריטניקה (באנגלית)
Zabbix

Zabbix הוא תוכנה בקוד פתוח המשמש לניטור תשתיות IT כגון רשתות, שרתים, מכונות וירטואליות ושירותי ענן. Zabbix אוספת ומציגה מדדים בסיסיים.[דרושה הבהרה] Zabbix תוכנן בעיקר ככלי ניטור תשתיות IT. תכונות חדשות משוחררות בדרך כלל כל שישה חודשים לגרסאות העיקריות וכל 1.5 שנים לגרסאות LTS. זאביקס, שפורסמה תחת התנאים של GNU General Public License גרסה 2, היא תוכנה חופשית שאינה דורשת רישיון כדי להשתמש באף אחת מהתכונות שלה. למרות ש-Zabbix היא תוכנת קוד פתוח, היא מוצר תוכנת פיתוח סגור, שפותחה על ידי Zabbix LLC שבסיסה בריגה לטביה. בתחילת ההיסטוריה שלה, Zabbix תוארה כפשוטה להגדרה בהשוואה לפתרונות ניטור אחרים. עם זאת, מאוחר יותר זה נחשב על ידי כמה צורך כמות משמעותית של תצורה ידנית. כמוצר קוד פתוח אולם Zabbix מתמקדת בשימוש בכלים ופונקציונליות קיימים, כמו גם בפתרונות קנייניים כדי להשיג פתרון ניטור ניתן להרחבה. הגרסה היציבה הראשונה, 1.0, שוחררה בשנת 2004. מאז שהגרסה היציבה הראשונה שוחררה כ-1.0, גרסת Zabbix השתמשה במספרי גרסאות משניות לציון מהדורות מרכזיות. כל מהדורה מינורית מיישמת תכונות חדשות רבות, בעוד שחרור רמת שינוי מציג בעיקר תיקוני באגים. ערכת המספור של גרסת Zabbix השתנתה עם הזמן. בעוד ששני הענפים היציבים הראשונים היו 1.0 ו-1.1, לאחר 1.1 הוחלט להשתמש במספרים אי-זוגיים עבור גרסאות פיתוח ומספרים זוגיים עבור גרסאות יציבות. כתוצאה מכך, 1.3 בעקבות 1.1 כעדכון פיתוח שישוחרר כ-1.4. DevOps מדיה וקבצים בנושא Zabbix בוויקישיתוף אתר האינטרנט הרשמי של Zabbix Zabbix, ברשת החברתית אקס (טוויטר) Gewirtz, David. "Best network monitoring tools 2022: Top expert picks". ZDNet (באנגלית). נבדק ב-2022-02-24. Lahti, Christian B.; Peterson, Roderick (2007-12-19). Sarbanes-Oxley IT Compliance Using Open Source Tools (באנגלית). Elsevier. p. 356. ISBN 978-0-08-055727-4. Although Zabbix is a feature rich and flexible monitoring solution, we like the fact that it is fairly simple and straightforward to set up, compared to other monitoring solutions such as Nagios due to its template design for items, triggers and graphs. McKendrick, Russ (2015-12-15). Monitoring Docker (באנגלית). Packt Publishing Ltd. ISBN 978-1-78588-550-1. Out of the these three options, Zabbix seemed to be the most straightforward one at the time. It was doing enough work to manage the several hundred servers I was going to monitor without having to have the extra work of learning the complexities of setting up Nagios or Zenoss; after all, given the task the software had, I needed to be able to trust that I had set it up correctly. In this chapter, while I am going to go into some detail about the setup and the basics of using Zabbix, we will only be touching on some of the functionalities, which can do a lot more than just monitor your containers. "How Bank of China Uses a Scale-Out Database to Support Zabbix Monitoring at Scale". pingcap.com (באנגלית). נבדק ב-2022-04-19.
פייר קלולו

פייר קלולו (בצרפתית: Pierre Kalulu; נולד ב-5 ביוני 2000 בליון שבצרפת) הוא כדורגלן צרפתי המשחק בעמדת המגן בקבוצת יובנטוס בהשאלה ממילאן. בשנת 2010 קלולו הגיע לאקדמיה לנוער של ליון. באקדמיה התאמנו גם אחיו, אלדו וגדעון. הוא עבר מספר מחלקות נוער עד שבשנת 2018 הגיע לליון-II. בקיץ 2020 הוא חתם חוזה ל-5 שנים עם מילאן. ב-10 בדצמבר 2020 הוא עלה על המגרש נגד ספרטה פראג.ב-13 בדצמבר הוא שיחק לראשונה בסרייה א'. בהדרגה הוא זכה למקום בהרכב הראשון של המועדון. הוא משחק במרכז ההגנה לצד פיקאיו טומורי. בסיום עונת 2021/22 הוא זכה עם הקבוצה באליפות הליגה. ב-21 באוגוסט 2024 עבר אל יובנטוס בהשאלה לשנה תמורת 3.3 מיליון יורו ואופציית רכישה תמורת 14 מיליון יורו. בנוסף לאזרחות צרפתית לקלולו אזרחות של הרפובליקה הדמוקרטית של קונגו. בנוסף לכך יש לו שורשים מרואנדה. החל משנת 2018 הוא שיחק בנבחרות נוער שונות של צרפת. בשנת 2019 הוא השתתף באליפות אירופה לבני גילו והגיע לחצי הגמר. בשנת 2021 הוא היה חבר סגל הנבחרת במשחקי אולימפיאדת טוקיו. מדיה וקבצים בנושא פייר קלולו בוויקישיתוף פייר קלולו, ברשת החברתית אינסטגרם פייר קלולו, באתר Transfermarkt פייר קלולו, באתר Soccerway פייר קלולו, באתר BDFutbol פייר קלולו, באתר WorldFootball.net פייר קלולו, באתר FootballDatabase.eu פייר קלולו, באתר ESPN "Pierre Kalulu joins Juventus on loan". 21 באוגוסט 2024. נבדק ב-21 באוגוסט 2024. {{cite web}}: (עזרה) Aldo Kalulu: Rwanda's first football superstar?, ESPN.com, ‏2016-09-10 (באנגלית)
ג'ריקו סימס

ג'ריקו אדוארד סימס (באנגלית: Jericho Eduard Sims; נולד ב-20 באוקטובר 1998) הוא כדורסלן אמריקאי המשחק בעמדת הסנטר בניו יורק ניקס. צ'יוזה נולד במיניאפוליס, מינסוטה, והחל לשחק כדורסל עבור אוניברסיטת טקסס באוסטין. בדראפט 2021 ב-NBA נבחר בבחירה ה-58 על ידי ניו יורק ניקס. ב-8 באוגוסט 2021 חתם על חוזה דו כיווני עם ניו יורק ניקס ועם וסצ'סטר ניקס, שלוחתהּ של הניקס בליגת הפיתוח של ה-NBA. ב-9 ביולי 2022 חתם על חוזה לשלוש שנים בניו יורק ניקס. בעונת 2021/2022 העמיד ב-NBA ממוצעים של 2.2 נקודות, 4.1 ריבאונדים ו-0.5 אסיסטים ב-13.5 דקות למשחק ב-41 משחקים בהם שיחק. בפברואר 2023 זומן לסוף-שבוע האולסטאר ב-NBA, והשתתף בתחרות ההטבעות. מדיה וקבצים בנושא ג'ריקו סימס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Jericho Sims, ex-Gopher’s son, is Minnesota’s fastest rising hoops star, Twin Cities, ‏2016-05-06 (באנגלית אמריקאית) KAITLIN MERKEL, Star Tribune, Cristo Rey basketball star drawing big-time college looks, MN Boys’ Basketball Hub | High School Boys' Basketball News, Scores & Standings, ‏2016-01-30 (באנגלית אמריקאית) Brian Davis, Quiet Texas freshman Jericho Sims speaking loud enough with his play, Austin American-Statesman (באנגלית אמריקאית) marcusfuller, Four-star Cristo Rey forward Jericho Sims commits to Texas over Minnesota, Star Tribune Nick Moyle, Texas notebook: Sims blooming in Bamba's absence, mySA, ‏2018-03-07 (באנגלית אמריקאית) Nick Moyle, Confident Jericho Sims has been key during Longhorns’ strong start, Houston Chronicle, ‏2019-12-12 (באנגלית אמריקאית) Nick Moyle, Texas hopes F Jericho Sims will soar in his senior season, San Antonio Express-News, ‏2020-11-13 (באנגלית אמריקאית) Leaving Texas, turning pro could be an option for Jericho Sims, Horns247 (באנגלית אמריקאית) C. J. Moore, ‘He’s one of one’: Texas’ Jericho Sims has figured out how to dominate, and that’s bad news for everyone else, The Athletic (באנגלית) Texas forward Jericho Sims files paperwork for NBA draft, doesn't sign with an agent, Horns247 (באנגלית אמריקאית) NBA draft rising prospect Jericho Sims signs with Klutch Sports, The Rookie Wire, ‏2021-06-30 (באנגלית אמריקאית) Knicks Sign Jericho Sims to Two-Way Contract, www.nba.com (באנגלית) Knicks Sign Jericho Sims, www.nba.com (באנגלית)
משפט הדרגה

האם התכוונתם ל... משפט הדרגה (תורת הגרפים) משפט הדרגה (אלגברה ליניארית)
מעברות (פירושונים)

האם התכוונתם ל... מעברה – יישובים זמניים שהתקיימו בישראל בשנות ה-50 מעברה (נקודת חצייה) – נקודת חצייה של נחל או מקווה מים מעברות (סדרת טלוויזיה) – סדרה דוקומנטרית ישראלית, ששודרה בערוץ כאן 11 ועוסקת במעברות שהוקמו בישראל בתחילת ימיה מעברות – קיבוץ בעמק חפר מוצרי מעברות – חברה ישראלית העוסקת בפיתוח, ייצור ושיווק מוצרים ותוספים לבני אדם ולבעלי חיים מעברות הירדן – אזורי מים רדודים בנהר הירדן שבהן ניתן לחצות ברגל את הנהר
קונסוליית ישראל בסן פרנסיסקו

הקונסוליה הישראלית בסן פרנסיסקו היא אחת מהנציגויות הדיפלומטיות של ישראל בעולם, הממוקמת בסן פרנסיסקו, קליפורניה, ארצות הברית. הקונסוליה היא הקונסוליה הכללית של ישראל לאזור צפון־מערב האוקיינוס השקט, אחראית על ניהול היחסים עם ישראל באלסקה, צפון קליפורניה, איידהו, מונטנה, אורגון ווושינגטון. לקונסוליה יש קשרים רבים עם הקהילה היהודית המקומית ואף עם תעשיית ההיי־טק המקומית. ב־2015 הייתה הקונסוליה בסכנת סגירה בעקבות קיצוצים במשרד החוץ אך בסופו של דבר הוחלט שלא לסגור את הקונסוליה. בנובמבר 2018 נערכו עבודות שיפוצים נרחבות בקונסוליה. דניאל שק (1997–2000) יוסי עמרני (2000–2004) דוד עקוב (2004–2008) עקיבא תור (2008–2012) אנדי דייוויד (2012–2016) שלומי קופמן (2016–2022) מרקו סרמונטה (2022- הווה) מדיה וקבצים בנושא קונסוליית ישראל בסן פרנסיסקו בוויקישיתוף עודד חרמוני, רק תשאלו את ראש ממשלת הודו מה הוא חושב על סגירת הקונסוליה הישראלית בסן פרנסיסקו, באתר TheMarker‏, 21 בספטמבר 2015 Lori, Aviva (2011-12-16). "Former Israeli ambassador speaks his mind about his boss, Avigdor Lieberman – Israel News". Haaretz. ארכיון מ-2013-11-27. נבדק ב-2013-07-20. "Ambassador Yosef Amrani". Embassies.gov.il. 2012-03-26. ארכיון מ-2013-07-30. נבדק ב-2013-07-20. "Mission accomplished: Consul general and cultural attaché wife return to Israel | j. the Jewish news weekly of Northern California". Jweekly.com. 2008-07-25. ארכיון מ-2016-03-04. נבדק ב-2013-07-20. "Israeli Government Sources by State for comment and contact – The Israel Project – Archive". The Israel Project. אורכב מ-המקור ב-2013-07-20. נבדק ב-2013-07-20. "Israel representative's premiere | JTNews | Jewish Washington". JTNews. 2008-10-31. ארכיון מ-2022-05-08. נבדק ב-2013-07-20. "The Consul General". Embassies.gov.il. 2012-03-26. ארכיון מ-2013-07-09. נבדק ב-2013-07-20. "NYC-tested Israeli diplomat lands top post in S.F". J Weekly. 2016-07-12. ארכיון מ-2017-07-19. נבדק ב-2016-07-12.
משפחת דאעוק

משפחת דאעוק (אל-דאעוק; בערבית: آل داعوق) היא אחת מ"שבע המשפחות של ביירות", בירת לבנון. משפחות שכוננו את הממשל המקומי של העיר בהסכם פנימי ביניהן וחיצוני מול הסולטנות הממלוכית השלטת במצרים, באמצע המאה ה-14 (1350 או 1351). מקור המשפחה, לפי שורש שמה, כנראה באל אנדלוס או אנדלוסיה שלפני הרקונקיסטה. בהיסטוריה הידועה, אבות המשפחה ברחו ממרקש שבמרוקו ללבנט בסוף המאה ה-12 בתוך זרם פליטים ערבים שנמלטו בתקופה זו מחצי האי האיברי לארצות המגרב וללבנט מאימת המלכים הקתולים. בני המשפחה מתגוררים בעיקר בראס ביירות ובשכונות נוספות בבירה הלבנונית. צאצאי המשפחה פזורים במקומות נוספים שבהם קיימת קהילה לבנונית, כמו: קליפורניה, אונטריו, קוויבק, מרקש. וכן בסוריה, בעיקר בדמשק ובחמה. מרבית בני המשפחה מוסלמים סונים או נוצרים. מבני המשפחה נודעו בדורות האחרונים: עומר מוחמד דאעוק (ער') - מושל וראש העיר ביירות ב-1918, פוליטיקאי ופילנתרופ אחמד דאעוק (אנ')‏ (1892–1979) - ראש העיר ביירות וראש ממשלת לבנון בשתי קדנציות נפרדות, הראשונה תחת המנדט הצרפתי מוחמד עומר דאעוק (ער') (1910–2006) - מטיף לבנוני לאסלאם שהקים ב-1949 את קבוצת 'עבד אל-רחמן' בביירות כתגובת נגד לנכבה הפלסטינית וליד דאעוק (אנ') - איש עסקים ופוליטיקאי לבנוני, שר ההסברה של לבנון עיזאת דאעוק - יזם ואיש עסקים לבנוני, פעל בעיקר בתחום הקוסמטיקה, הונו הוערך עם מותו במאה מיליון דולר מדיה וקבצים בנושא משפחת דאעוק בוויקישיתוף An accident in Sharm El-Sheikh kills Lebanese businessman Izzat Daouk and his son, 10.07.2022. zzat Daouk And Son Accident Video & Death News, What Happened?, 10.07.2022. ערך זה הוא קצרמר בנושא לבנון. אתם מוזמנים לתרום לוויקיפדיה ולהרחיב אותו.
יעל הדר

יעל הדר (נולדה ב-6 בפברואר 1968) היא שחקנית תיאטרון, קולנוע וטלוויזיה ישראלית. יעל הדר נולדה לנורית ושמואל הדר וגדלה ברמת גן. היא סיימה לימודיה בסטודיו למשחק של יורם לוינשטיין בשנת 1993. כמו כן למדה משחק בסטודיו של ביל אספר שבניו יורק, ארצות הברית, בשנת 2002. השתתפה בהצגות התיאטרון "בית המלאכה", "המתחזה", "נוכלים ואוהבים" ו"החטא ועונשו" בתיאטרון באר שבע, "רוחות", "שלוש נשים גבוהות", "אנה וייס", "מחילה", "גן ריקי", "כריש פטיש" ו"זינזאנה" בתיאטרון הבימה, "דודתו של צ'ארלי", "בנות עובדות", "עיר הנפט" ו"השתיקה" בתיאטרון חיפה ו"מגרד לי" בתיאטרון הפרינג'. בשנת 1989 שיחקה בסרט "הכלוב" של עמית גורן, בשנת 1992 השתתפה בסרט קולנוע "מרק עוף". ב-1994 שיחקה בטלוויזיה ב"ייפוי כוח" של אורי ברבש. ב-1995 שיחקה ב"שבעה" וב"שחקנים". ב-1996 שיחקה ב"קשר דם" ובסדרה "קפה פריז", וב-1997 בסדרת הטלוויזיה "מרחב ירקון", ב"המספרת", ב"גרגר על הריס" וב"את ים שלי". בשנת 1999 השתתפה בסדרה של אמנון רובינשטיין "מתחם אויב" ובסרט "צומת וולקן". בשנת 2001 השתתפה ב"מרס תורכי" ובטלנובלה "לחיי האהבה". ב-2003 השתתפה ב"משחק החיים", וב-2006 ב"האלופה". כמו כן, השתתפה בדרמה "החקירה" ובסדרות הטלוויזיה "בת-ים ניו-יורק", "הפוך" ו"האמת העירומה". ב-2007 שיחקה בסרט "נוזהת אל-פואד" ("שוטטות הלב") בבימויו של יהודה ג'אד נאמן. וגם השתתפה ב"סרט של משוטטים" בבימוים של דוד דרזי ומעין רוגל. בשנת 2009 כיכבה בסדרה "מה שנחוץ לרווק", וכן הופיעה בסרט "אילי ובן". ב-2008 הוציאה לאור את הסינגל "תעשי קפה חיילת", אותו חיברה והלחינה, ואותו היא מבצעת לצד שלומי שבת בהפקת יוני בלוך. השיר מבטא את תסכולה של חיילת מתפקידה בצה"ל. באוקטובר 2006, נולד להדר בן. בשנת 2013 השתתפה בתפקיד משני לפרקים בודדים בסדרה "יומני החופש הגדול" בתור רותם, אמא של עילי - מלחין אשר רוצה להצליח ונעזר בדפי כרמון. בשנת 2016 שיחקה בתור רופאה בסרט "אבינו" של מני יעיש. בשנת 2017 לקחה חלק בעונתה השנייה של סדרת הדרמה "מתים לרגע" שמשודרת ב-HOT, בתור קרוליין, אישה בהריון שנושאת ברחמה תינוק משובט. יעל הדר, במיזם "אישים" לתיעוד היצירה הישראלית יעל הדר, במסד הנתונים הקולנועיים IMDb (באנגלית) יעל הדר, באתר "אידיבי", מאגר הידע העברי לקולנוע ישראלי ועולמי יעל הדר, בארכיון הבימה יעל הדר, באתר ארכיון הסרטים הישראלי בסינמטק ירושלים הטור של יעל הדר (אורכב 12.04.2014 בארכיון Wayback Machine), באתר onlife ליטל בית-יוסף, לילית? יעל הדר גחלילית, באתר nrg‏, 25 באוקטובר 2008 יעל הדר, ‏התגרשתי כי אני שונאת לרחוץ כלים, באתר onlife,‏ 10 ביולי 2013